Kontaktide kaudu hilisema SS-Obergruppenführer Karl von Ebersteiniga sai Heydrich Heinrich Himmleriga tuttavaks, kes oli saanud jaanuaris 1929 SSi riigijuhiks. Himmler otsis just võimekat meest SSi luureteenistuse ülesehitamiseks. Ta andis Heydrichile kakskümmend minutit, et panna paberile, kuidas ta sellist ülesannet ette kujutab. Heydrich kirjutas oma idee, lõi organisatsiooni plaani ja esitas Reichsführerile tulemuse. Too oli väga üllatunud ja otsustas koheselt, Heydrich tööle võtta. Nii sai Heydrichist , kes juba 1. jaanuaril 1931 NSDAPsse astunud oli, 14. juulil Hamburgi SSi liikmeks. Ta oli nüüd SS-Sturmmann SS-numbriga 10120. 26. detsembril 1931 leidis aset Grossenbrode külakirikus Reinhard Heydrichi ja Lina von Osteni abielu.